Nirvana 4. del

Že pet dni je, odkar je odšel. Opustošil je moj mir, moje čustveno ravnovesje. Vsak dan, v svoji stalni rutini, odhajam na moj kotiček na plaži, s knjigo, ki vsa pozabljena leži v torbi. Hodim v vodo, ki mi daje občutek ugodja, ter za katero upam, da bo sprala… Vsak večer obsedim na obali, zroč v še en dan, ki odhaja. En mesec ga ne bo… še 25 dni…
Njegove besede: “pogrešaj me” so se je vžgale vame. V vsako poro mojega telesa.
Zvečer, danes znova, vsa utrujena in prepotrebna njegovega objema, stuširana in dišeča po kremi, obležim pred televizorjem. Barve in zvoki se spreminjajo na ekranu. Gola in na pol prekrita s tanko rjuho, živim v upanju, da me bo dogajanje na ekranu premaknilo iz otopelosti.

Bom res takole, v samopomilovanju zaključila svoj dopust? Bom res dovolila, da me moški, ki mi je za tri dni prestavil svet v sedmo prestavo, ustavil moj svet? Poiščem film, ki ga imam rada. Duh. Kultna ljubezenska zgodba, zaradi katere vsakič znova jokam. Prav? Narobe? Vseeno mi je.

Morda s solzami izčistim pogrešanje iz srca in duše. Spet smrkam. Dotik, ki ga ni, poljub, ki ga ni… Patrick in Demi… No, usluge si s tem filmom ravno nisem naredila. Zvlečem rjuho s telesa in za hip me objame večerna sapa. Gola odtavam na teraso in se ozrem v nebo. Noč pod zvezdami bo danes. Avgustovski meteorski dež me vsako leto zvabi pod zvezde. Pripravim si ležalnik in se pokrijem, da me ne opikajo komarji. Pokrita zrem v nebo, pogled pa bega in išče utrinke. Roki ovijem okoli sebe. Moja koža je topla, gladka, prijetna na otip.

Objem same sebe se spremeni v drsenje dlani po telesu. Oči še vedno zrejo v nebesni svod, roki pa drsita po koži. Prsti počasi in čutno drsijo po vratu. Občutek je prijeten in koža se mi v ugodju naježi, potovanje nežno nadaljujem po ključnici. Poskušam si vzeti čas, da poiščem in se dotaknem vsake vdolbinice in krivine, ki jo dela moje telo. Drsenje nadaljujem proti prsim. Polni dojki željno pričakujeta dotik. Dlan dela drobne krogce,
prsti iščejo in raziskujejo. Vršička, napeta, v pričakovanju , da se ju dotaknem. Prsti se igrajo z bradavičkama. Igra s seboj. S svojim telesom.

V temni noči mi delajo družbo samo zvezde. In čeprav je noč in sem sama, mi daje občutek zasebnosti tenka plast blaga, ki me hkrati skriva in z dotikom rahlo vzbuja vznemirjenje. Vrtenje bradavičk med prsti mi zbuja telo. Nezavedno razširim nogi in rahlo dvignem boke. Kljub vsemu, so prsti še vedno oviti okoli bradavičk in draženje le teh mi po telesu pošilja električne sunke poželenja, ki mi v mednožje pošiljajo vznemirjenje, po telesu pa se kot požar širi naježenost kože.

Ne glede na to, da so prsti še vedno pri prsih čutim, da mi je roža spodaj nabrekla, da mi iz spola mezi mokrota. Vem, da sem pripravljena. Na igro same s seboj. Levica ostane na bradavički, desnica pa počasi drsi proti reži. Vmes se pobožam po trebuhu in rišem poti okoli popka. Želim si sicer sredinca na vršičku, hkrati pa se zavestno izmikam in s tem povečujem poželenje in nabreklost spola. V nekem trenutku ne zmorem več in sredinec zdrsne med gube. Mokra in potrebna razširim nogi, kolikor lahko, da se razprem.

Sredinec zdaj počasi drsi po gubah ščegetavčka. Vlažen in poln je. Sredinec zamenja vsa dlan, ki ritmično potuje po sredici. Ne želim, da mi stvari prehitro odidejo izpod nadzora, zato delam enakomerne kroge po svoji roži. Tako se ves čas držim v stanju napetosti in počasi dvigam temperaturo. Boki mi vseeno dajejo ritem.

V nekem trenutku se odločim in odidem v zavetje štirih sten. V spalnico. Postelja in blazina še vedno dišita po njem. Njegov vonj… pogrešam ga. Iz predala vzamem vibrator in ga vključim. Zdaj klečim. Ritnici naslonim na peti. Z levico usmerjam in držim vibrator, z desnico krožim po mokri in razdraženi potrebnici. Telo mi prevevajo krči užitka. Vibriranje globoko v notranjosti ne more zamenjati njega, a mi daje občutek polnosti in predvsem me pelje k potešitvi.

Telo postane mešanica želje, hlepenja po ognjemetu. Dlan, premočena od sokov poželenja, drsi po vršičku, druga globoko v telo zariva njegov nadomestek. Z boki si pomagam in dajem ritem. V nekem trenutku sem mešanica potrebe, mokrote, želje po izpolnitvi. Tik pred zdajci boki otrpnejo v pričakovanju. Po telesu se mi proti ščegetavčku podi napetost in vedenje, da bom končno doživela odrešitev. Telo mi prevevajo krči užitka in boki znova oživijo.

V tišino sobe se zaje droben krik in sopenje ob vrhuncu. Obstanem, vendar kmalu ugotovim, da nisem potešena. Sredinec znova zaide v mokroto in išče vršiček ščegetavčka. Nekontrolirano nadaljujem draženje s sredincem, zdaj divje puščajoč sledi potrebe in se v nekaj trenutkih pripeljem do novega orgazma. Boki utrujeno obležijo, desnica nežno potuje po sredici in počasi umirja podivjano telo. Glavo obrnem na blazini, tja, kjer je pred dnevi počivala njegova. Vonj po njem me umiri, a pogrešanje je še vedno tu. Roki znova ovijem okoli sebe in utonem v spanec.

Zadnja misel, ki se je spomnim, je on… koliko časa še?

Mercedes