Nirvana 5. del vroče zgodbice

Danes grem na zmenek. Preko omrežja sem se zmenila. Ne bom se več veljala v samopomilovanju, pogrešanju, iskanju njegovega vonja. Osemindvajseti dan je – ne zmorem več. Oblečena v čudovito poletno oblekico, z rdečimi čevlji, mojim najljubšim parfumom in rdečo šminko… ne maram zamujanja, zato se sama odpravim v dogovorjeno restavracijo in sedem. Čas kosila je. Skozi vrata vstopi robusten moški. Visok, širok, na prvo oko niti nič posebno urejen in jo primaha do mene.

“Sva midva zmenjena?” me vpraša in mi ponudi roko.

“Pa že,” mu odgovorim in misel mi prešine vprašanje koliko časa je še vljudno, da pobegnem iz te pasti. Okoli njega se širi postan vonj po švicu. Debelo pogoltnem, ko si naroči vrček piva in me zadovoljno pogleda, moje oči pa begajo. Stran od njega, stran od situacije v kateri sem se znašla. Pogovor z njim je še ena muka. Nič ga ne zanima, ker vse stane in je drago, malo kolesari, rad dela okoli hiše. O čem naj se sploh pogovarjam? Knjige? Potovanja? Starine? Morje? Ura se prepočasi premika, ko mi prileti sms. Telefona se oprimem kot rešilne bilke. Ki to v resnici tudi postane…

“Draga imaš čas?” Bil je Peter. Misli mi rjovejo ja, ja, ja… pa kljub vsemu odgovorim samo “Imam.”

V trenutku prileti nazaj: “Čez dve uri sem pri tebi. Lačen. Tebe in hrane.”

“Ok, poskrbim,” z največjim veseljem sogovorniku sporočim, da je nekaj prišlo vmes in da odhajam. Hočem plačat, saj je bil precejšen del njegovega samogovora o denarju. Pa je vseeno pogumno izvlekel denarnico in poravnal račun. Nisem želela, da bi videl, v kateri avto se bom usedla, a je počakal: “Uuuu, ti imaš pa drag avto…” Križana gora, da bo le hitro tega konec, pomaham v slovo in odpeljem. Neprijetna izkušnja do konca.

Doma zlezem iz obleke. V spodnjem perilu se lotim priprave hrane. Iz kruha, ki mi je ostal čez vikend pripravim kruhov cmok. Sesekljam čebulo in jo prepražim na svinjski masti, dodam nasekljan peteršilj, sol in poper, prelijem kruh z vročim mlekom in vse dobro pregnetem. S tem napolnim piščanca, ostanek oblikujem v nekaj cmokov, olupim nekaj jušne zelenjave in vse skupaj potisnem v peč. Ena ura pa bo tole pripravljeno.

Zdaj poskrbim še zase. Oddivjam pod tuš in si vzamem čas. Da izmijem iz sebe neprijetno izkušnjo, da izmijem iz sebe dan. Z milom drsim po nogah, potem po rokah, nazadnje si vzamem čas in namilim še preostalo telo. Milo prijetno diši po čistem in odplakne spomin na popoldanski zmenek. Hipno se odločim in vodnemu curku prepustim še glavo. Voda mi mezi med lasmi. Občutek je božanski. Ko končam z vsem, vzamem v dlani še intimno milo in zaidem med vedno depilirane gube … končno vem, da sem pripravljena nanj.

Ovijem se v brisačo in z mokro glavo odtavam v kuhinjo, da preverim pečico. Prelijem piščanca in preverim zelenjavo. Ravno pravi čas bo vse gotovo. Zelenjavo zmiksam in naredim omako, ugasnem pečico. Prekrijem s folijo, da se ne izsuši. Vem, da bo tole pozno kosilo, ker si ga bo moral fant zaslužiti. Imam zelo poredne želje. Posušim si lase, se namažem s kremo vonja jasmina – zelo ženski vonj in se zazrem v predal s spodnjim perilom. Nedolžno belega? Poredno črnega? Seksi rdečega? In potem tam še svetlo modrega? Odločim se za slednjega, navlečem nase čudovito tenko čipko, čez si nadenem obleko – z namenom in ostanem bosa. Na nogah, kot vedno rdeč lak.

Pozvoni. Nemirna odprem vrata in se zazrem v pogrešane oči. V trenutku se znajdem v njegovem objemu in ustnice se prisesajo v lačen poljub. Poljub brez konca. Poljub obljube. Njegov jezik je požrešno globoko v mojih ustih. Poljub pogrešanja, poljub potrebe, poljub želje. Jezik, zobje, ustnice. Divjanje, ki je hipoma prebudilo moje telo. Mravljinci, srh, v trenutku napete bradavičke.

“Diši. Dišiš. Pogrešal sem te,” je vmes uspel izdaviti.

“Mhmm,” se strinjam. Zvlečem ga do kuhinje in vmes s police potegnem list papirja: “Potrdilo, da sem zdrava. Si ti?” Iz hlačnega žepa vleče papir enak mojemu in se med poljubom reži: “Tudi jaz.”

Oba sva imela enako skrb. Zdaj vem, da se bova lahko ljubila brez kondoma. In vem, da je do najinega kosila še kar nekaj časa. Potisnem ga na stol, mu zvlečem srajco s telesa in se ga lotim. Poljubljam vsak centimeter obraza. Včasih ustnice zamenjam z zobmi ali jezikom in rišem pot po obrazu, grizljam njegov vrat in najdem žilo, ki noro utripa, potem se počasi spustim do njegovih bradavičk. Trde in napete so, tako kot moje. Eno z zobmi, drugo vrtim med prsti. Potem zamenjam stran. In se poigravam.

Meni je bilo vedno všeč, če se je moški igral z obema stranema. Videla sem, da ima poleg bradavičk napeto tudi v hlačah. Oh in vedela sem, da so moje čipke med nogami premočene. Odpela sem zadrgo in ga toliko dvignila od stola, da je pred menoj obsedel gol. Poželjivo sem pogledala njegov ud, napet do konca, utripajoč v ritmu srca in z mokrim vršičkom. Spustila sem se na kolena in odpoljubila mokroto z glavice. Zastokal je v užitku in svoje prste zaril med moje lase.

Zdaj sem celega vzela v usta, držeč ga za koren in si pomagala z roko. Roke in ustnice so delale iz njega čudeže. Držal me je za glavo in mi dajal ritem. V nekem trenutku sva si zazrla v oči. Skozi telo mi je šinila elektrika potrebe. Vstala sem in si slekla obleko in premočene spodnje hlačke. Vzel mi jih je iz rok in odnesel k obrazu. Zastokala sem, nato pa sedla okobal čezenj. Počasi sem se spustila na njegov napeti ud in tik pred vhodom v moje globine občutila utrip in njegovo željo. Pa tudi svojo.

Vsa sem se tresla od silne potrebe. Vseeno sem si vzela čas, da ga sprejmem globoko vase. Počasi sem se nasajala na njegovo trdoto, da sem občutila vsak centimeter, ki me je polnil, vmes je divje utripal v meni. Odpel mi je še modrček in se zažrl v mojo bradavičko. Nisem zmogla več. V celoti sem se nasadila nanj, da sem občutila njegovo kožo na svojem ščegetavčku. Mokro, da se je zaslišal moker zvok kože ob kožo.

Začela sem ga jahati z vso željo po polnosti njega v meni. Zdaj sem čutila tudi svoj utrip, svojo željo. Potem sem se v nekem trenutku ustavila in čutila oba spola, ki utripata, ki želita. Spremenila sem taktiko in začela drseti po njem tako, da je bil ves čas na mojem ščegetavčku. Istočasno sem se polnila z njim in drsela po njem. Občutek polnosti njega, občutek trdote, občutek na vršičku moje potrebe. Igra je bila vse hitrejša, polnjenje moje notranjosti vse bolj intenzivno, hkrati nisem spustila, da bi ostal moj ščegetavček brez drgnjenja.

Telo so mi prevevali sunki vse hujše potrebe, vse večje napetosti, koža mi je drhtela, bradavičke so bile trde, telo mi je kričalo in v nekem trenutku sem vedela, da mi prihaja. Jahala sem ga do onemoglosti, kričala v užitku in… in… in… odneslo me je. Razletela sem se na milijon koščkov, hkrati pa čutila, da mojo notranjost polni s curki. Ob sebi sem slišala nizek, godrnjav zvok. Še vedno sem počasi drsela po njem, da se umirim, da potolažim razdraženost tam spodaj. Iz mene so mezeli sokovi njegovega in mojega zadovoljstva, zrak je bil poln vonja po ljubezni. Objela sem ga in obmirovala na njem. Počasi je lezel skupaj in občutek intime je bil nepozaben. Mir. Zadovoljstvo. Bližina.

Zdaj bo na vrsti kosilo…

Mercedes